**OBAVIJESTI RODITELJIMA/STARATELJIMA**

1. **SISTEMATSKI PREGLED vašeg djeteta obavit će se dana \_\_\_\_\_\_\_\_\_\_\_\_\_\_\_\_\_\_\_\_\_\_ u \_\_\_\_\_\_\_\_\_\_\_\_\_ sati., u školskoj ambulanti Zamet, Zametska ulica 63/a, Rijeka, 1. kat, telefon: 631-107, 685-328.**

**Na pregled ponijeti:**  

* **Pedijatrijski karton (ili izvod iz dječjeg zdravstvenog kartona) s kartonom cijepljenja (podignuti kod izabranog liječnika)**
* **Ispunjen obrazac stomatološkog sistematskog pregleda - ZUBNA PUTOVNICA**
* **Zdravstvenu iskaznicu**
* **Cjepnu iskaznicu (plava knjižica) djeteta**

**Dijete dolazi na pregled u pratnji roditelja ili skrbnika.**

1. **ISPITIVANJE ZRELOSTI ZA ŠKOLU („testiranje“) Vašeg djeteta obavit ćete u OŠ „Kantrida“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_u \_\_\_\_\_\_\_\_\_\_\_sati.**
2. **UPIS DJETETA U PRVI RAZRED (za one koji će pohađati OŠ „KANTRIDA“), obavit ćete u mjesecu lipnju, a o datumu ćete biti obaviješteni naknadno.**

***S VESELJEM U 1. RAZRED***

****PRIPREMA DJETETA ZA ŠKOLU**

1. **RAZVOJ MOTORIKE:**

Oblačenje-svlačenje; zakopčavanje-otkopčavanje; vezanje-odvezivanje; igre hvatanja i dodavanja lopte; oblikovanje plastelina…

1. **RAZVOJ ORIJENTACIJE**:

Gore-dolje; lijevo-desno; snalaženje u vremenu*- danas, sutra, jučer*; orijentacija u danu- *jutro, podne, večer*; datum rođenja i mjesto stanovanja…

1. **VJEŽBE ZA RAZVOJ GLEDANJA I SLUŠANJA:**

Prepoznavanje boja, oblika i veličina; bliže-dalje; uspoređivanje predmeta po boji, obliku i veličini; uočavanje detalja na crtežima, filmu; prepoznavanje zvuka i ritma…

1. **VJEŽBE ZA POTICANJE KONCENTRACIJE I PAMĆENJA:**

Lego i drvene kocke; pika-slika; pazzle; memo; na slovo, na slovo; pričam ti priču; formiranje nizova od perli, sjemenki…

1. **RAZVOJ FORMIRANJA POJMA BROJA:**

Domino; čovječe ne ljuti se; trganje papira na male komadiće; rezanje škarama komadiće različitih oblika; crtanje linija ili oblika određene veličine…

1. **PREDVJEŽBE ZA PISANJE I ČITANJE:**

Gužvanje i trganje papira; rezanje škarama; crtanje raznih crta- ravnih i zakrivljenih; crtanje raznih oblika i linija na velikom papiru; dovršavanje crteža, bojanke; radni listovi za vježbu grafomotorike…

**DA VAŠEM PRVAŠIĆU PRILAGODBA NA ŠKOLU BUDE LAKŠA. . .**

* Omogućite djetetu igru jer će tako razvijati pažnju, upornost, volju, spretnost, naučit će poštovati pravila…
* Omogućite djetetu druženje s vršnjacima jer će tako izgraditi odnos prema drugima i okolini, naučit će što može što ne može…
* Pričajte mu priče, listajte zajedno slikovnice, odgovarajte točno i razumljivo na njegova pitanja.
* Izražavanjem zadovoljstva potičite njegovo odgovorno ponašanje. Koristite pri tome „samo vaše znakove“ – *pomilujte dijete, podignite palac, dajte pusu, namignite, osmjehnite se* – to stvara posebnu emotivnu vezu između vas i djeteta.
* Pokažite mu da ga cijenite i prihvaćate, da uvažavate njegove sposobnosti i interese. Pritom ne očekujte previše- ne mora biti „genije“.
* Dozvolite djetetu da ima obveze u obitelji, ne činite sve stvari umjesto njega.
* Istovremeno dajte samo jednu uputu – ono čuje samo prvu rečenicu.
* Budite oprezni- neka vas ne „izbaci iz takta“ prečesto- može naučiti manipulirati s vašim ponašanjem.
* Ne učite dijete da samo nepoželjnim ponašanjem privlači vašu pažnju! Važno je da nauči na prihvatljiv način reagirati na uskraćivanje nekih želja.
* Ne prijetite i ne obećavajte ako to nećete realizirati!
* Odredite granice djetetova ponašanja. Odredite pravila i smjernice i budite dosljedni u njihovom ostvarivanju!
* Ne bojte se porazgovarati i s drugim roditeljima o razvojnim karakteristikama djece!
* Prošećite koji put s djetetom do škole.
* Ne morate pričati bajke o školi, ali svakako pričajte pozitivno i motivirajuće.
* Ne „gnjavite“ dijete pisanjem, učenjem slova i čitanjem ako ne pokazuje interes za te aktivnosti – zato će ići baš u prvi razred.
* Zajedno krenite u kupnju školske torbe (*s čvrstim leđima i dnom, ne preveliku*), knjiga i ostalog školskog pribora.
* Dogovorite se s djetetom kako ćete sve knjige i pisanke omotati, te napisati ime i prezime.
* Osigurajte djetetu radno mjesto, pisaći stol ili radni kutak, u njegovoj sobi ili zajedničkoj prostoriji.
* Dogovorite se gdje će biti posložene knjige, torba i ostali pribor. Ne zaboravite mjesto za raspored sati i za poruke.
* Krajem kolovoza i prvih dana rujna naviknite dijete na raniji odlazak na spavanje i ranije ustajanje.
* Ako možete, odvojite dio godišnjeg odmora za prve nastavne tjedne kako biste svog prvašića mogli pratiti i dočekati, i kako biste mu pomogli da utvrdi ritam svog radnog dana.

